10-11 сынып оқушылары кәсіпкерлік бойынша білім алады
DATE: 14:13, 23 Мамыр 2019 | GMT +5
TITLE: 10-11 сынып оқушылары кәсіпкерлік бойынша білім алады
URL: https://kaz.inform.kz/news/10-11-synyp-okushylary-kasipkerlik-boyynsha-bilim-alady_a3529562/
META: DATE: 14:13, 23 Мамыр 2019 | GMT +5
TOTAL WORDS: 215
AUTHOR(S):
TEXT: «Білім беру ұйымдары, яғни жоғары оқу орындары қазіргі өзгерістерге тиісті деңгейде іс-қимыл жасап, қоғамның әлеуметтік мүдделерін және нарық талаптарын бір мезгілде қанағаттандыруға қауқарлы болуы керек. Бүгінде кәсіпкерлік біліммен оқу процесінің барлық деңгейі қамтылған», - деді Ф. Жақыпова елордадағы «Инновациялық экономика үшін кәсіпкерлік білім» атты ІІІ халықаралық форумында. Осы орайда ол орта білім деңгейінде «Атамекен» ҰКП-мен бірлесе кәсіпкерлік негіздері бойынша оқу бағдарламасы әзірленгенін еске салды. 2018 жылдың қыркүйегінен бастап осы пән 17 қанатқақты мектептегі оныншы сыныпта апробациядан өтуде. Келесі кезеңде жалпы білім беру мектептерінде 10 сынып толықтай қамтылады, ал 2020-2021 жылдары кәсіпкерлік негіздері 11 сыныпта оқытылады. Оның айтуынша, колледждерде кәсіпкерлік білім дуальды оқыту аясында сәтті іске асырылуда. «Жоғары білім саласында да тиісті жұмыстар атқарылуда, яғни 60-тан астам жоода «Кәсіпкерлік негіздері» пәні енгізілген. Суденттердің кәсіпкерлік дағдыларын арттыру мен болашақ бизнесмендерді даярлау мақсатында білім беру бағдарламасы әзірленуде. Оқытушылар түрлі тренингтерден өтіп, семинарларға қатысуда», - деді Жақыпова. Осы орайда ол студенттер стартапжобаларды ашып, өздерінің бизнес идеяларын іске асырып жатқанын жеткізді. 50-ден астам жоода 350 стартап жүзеге асырылуда. Олардың арасында 241 стартап инвестиция тартты. Бұдан бұрын хабарланғандай, елордада «Инновациялық экономика үшін кәсіпкерлік білім» атты ІІІ халықаралық форум өз жұмысын бастады. Форумның мақсаты - кәсіпкерлік білім беру саласында оқыту мен тәжірибе алмасу үшін ашық сараптамалық пікірталасқа аудиторияны тарту. Онда мамандар осы сектордағы білім беру бағдарламаларының үздік тәжірибелері мен трендтері туралы әңгімелейді
